[{"text_idx": "#000007", "text": "La\u0308a\u0308ne-Harju vallas asuvas Ohtu ku\u0308las on Pihu mets, milles RMK plaanib teha uuendus- ehk lageraiet, kuid ku\u0308laelanikud no\u0303uavad, et see mets sa\u0308iliks puutumata kujul rekreatiiv- ehk virgestusmetsana. RMK ei leia, et u\u0308ks va\u0308listaks teist."}, {"text_idx": "#000009", "text": "Kogu probleem Ohtu ku\u0308las asuva Pihu metsa u\u0308mber sai alguse sellest, et metsas hakkas Riigimetsa Majandamise Keskus (RMK) tegema metsa va\u0308ljeveo tee raadamisto\u0308id, mille ja\u0308rel said kohalikud inimesed aru, et RMK-l on plaanis sealset metsa majandada lageraiega, kohalikud elanikud on aga selle vastu."}, {"text_idx": "#000010", "text": "Kogukond leiab, et tegu on viimase sajakonna aasta jooksul kujunenud loodusliku metsaga, mida ei peaks selliselt majandama, vaid korrastama peaks u\u0308ksnes radasid, et sa\u0308ilitada mets kohalike elanike virgestusmetsana."}, {"text_idx": "#000012", "text": "24. oktoobril toimuski RMK kaasamiskoosolek, kus esindajad tutvustasid Pihu metsa majandamiskava nng toimus elav arutelu, mida saab ta\u0308ispikkuses kuulata u\u0308laltoodud failist. Ja\u0308rgnev on kokkuvo\u0303te enam kui tunnisest koosolekust."}, {"text_idx": "#000013", "text": "Ohtu kogukonna esindaja Anu Aug selgitas koosoleku alguses, et metsas toimunud raadamisto\u0308o\u0308d tekitasid kohalikes ku\u0308simusi, miks neid tehakse ning nii said nad teada, et RMK kavandab metsava\u0308ljaveoteid, et hakata Pihu metsas tegema majandusto\u0308id, ta\u0308psemalt lageraiet. Seepa\u0308rast ku\u0308siski ta kaasamiskoosolekul, mida ja miks plaanib RMK seal metsas teha."}, {"text_idx": "#000014", "text": "Kaasamiskoosolekul esindasid RMK-d metsau\u0308lem Ju\u0308rgen Kusmin, varumisjuht Sven Soomets ja praaker Allar Juss. Alustuseks selgitasid nad, mis on KAH alad ehk ko\u0303rgendatud avaliku huviga alad. \"See, et see ala on ku\u0308larahva jaoks ko\u0303rgendatud ta\u0308helepanu all, sai to\u0303esti meile selgeks la\u0308bi selle mahaso\u0303idu raadamise, kus peal me praegu oleme ja sealt hetkest edasi ta meie jaoks ka ko\u0303rgendatud avaliku huviga alaks sai,\" u\u0308tles Kusmin."}, {"text_idx": "#000016", "text": "Plaanid on 2020. aastaks ning ka\u0308imasoleval aastal metsas midagi tegema ei hakata. Kusmin viitas, et 2018. aasta lo\u0303pul toimus RMK kohtumine ku\u0308larahvaga, kuid ta ei osanud o\u0308elda, mitu inimest vo\u0303i kes sellel koosviibimisel osales."}, {"text_idx": "#000018", "text": "Kusmin selgitas, et Pihu mets on majandusmetsaga, millest 40 protsenti on ku\u0308ps, 40 protsenti umbes keskealist ja 20 protsenti nooremat metsa. \"Et see uuendamine ei oleks niivo\u0303rd massiivne, et seda teha mitmes etapis, va\u0308ikeste lankidega, pikema vaheperioodiga, siis u\u0308hel hetkel tuleb sellega alustada ning meie ettepanek olekski selle esimene etapp nu\u0308u\u0308d la\u0308bi viia, siis lasta noorel metsal sirguda, et ta hakkab mingit varju pakkuma ja siis vaadata, mis edasi saab,\" ra\u0308a\u0308kis RMK esindaja."}, {"text_idx": "#000019", "text": "Selle, et ainsaks majandamisviisiks on lageraie, ma\u0308a\u0308rab loodus ise, leiab RMK. \"Kui me siin natuke ringi vaatame ja seda sarapuud siin puude all sirgumas na\u0308eme, siis nii see on, paraku,\" vastas Kusmin. Lageraie kui ainsa majandamisviisiga ei ole aga ku\u0308lakogukond no\u0303us."}, {"text_idx": "#000020", "text": "RMK na\u0308itas kogunemisel kaarti, kus olid ma\u0308rgitud erinevat tu\u0308u\u0308pi metsatu\u0308u\u0308bid ja metsarajad, mille paiknemist soovitakse sa\u0308ilitada."}, {"text_idx": "#000022", "text": "Kohalik elanik juhtis aga ta\u0308helepanu sellele, et see piirkond on juurepessust kahjustatud ning sinna ei tasuks kuuske istutada. See tuli RMK esindajale u\u0308llatusena, kohalik elanik aga viitas eelmisele ehk 2018. aasta lo\u0303pul toimunud kohtumisele, kus just RMK esindaja oli o\u0308elnud, et osa metsa on kahjustatud juurepessust ning see on kirjas ka metsakorralduskavas."}, {"text_idx": "#000023", "text": "Kuusemetsaga asendamine otsustas RMK la\u0308htuvalt sellest, et selle maatu\u0308u\u0308biga sobib ko\u0303ige paremini kuusk. Kuid RMK esindaja so\u0303nul pole mingi ku\u0308simus ka panna sinna kasvama kask, kui see kohalikele elanikele paremini sobib."}, {"text_idx": "#000024", "text": "Teine kogukonna esindaja ja\u0308tkas aga ku\u0308simusega, miks u\u0308ldse peab istutama asemele n-o\u0308 puupo\u0303llu ning miks ei vo\u0303iks ja\u0308tkata loodusliku metsaga. RMK esindaja vastas selle peale, et inimene paneb sinna mingi koguse puid ja u\u0308leja\u0308a\u0308nu annab loodus juurde."}, {"text_idx": "#000029", "text": "Ja\u0308rgnevate aastate hooldamise ka\u0308igus lo\u0303igatakse tagasi metsa kasvavat sarapuud ning istutatava kuusemetsa vahel hakkab looduslikult kasvama ka kask. Soometsa so\u0303nul on Pihu mets edaspidi segapuistu kuuse enamusega."}, {"text_idx": "#000031", "text": "\"Kas RMK tunnistab ka peale nn lageraie ka teisi looduslikke sa\u0308ilitamiskohti, kus arvestatakse ka putukate ja loomadega ja looduse ta\u0308ieliku sa\u0308ilitamisega, et me u\u0308ldse midagi ei tee? Kas me tohiksime teie ka\u0308est kuulda, kas see mets siin ku\u0308la su\u0308dames ei vo\u0303iks ja\u0308a\u0308da ta\u0308iesti puutumata?\" ku\u0308sis kohalik elanik."}, {"text_idx": "#000032", "text": "\"Rangelt kaitstavaid metsi on riigimetsas u\u0308le 25 protsenti juba. Loomulikult iga inimene tahab, et tema maja taga oleks rangelt kaitstav mets.\""}, {"text_idx": "#000033", "text": "Soomets vastas, et RMK-le teadaolevatel andmetel ei ole Pihu metsas kaitsealuseid liike kirja pandud, misto\u0303ttu ei ole tegu mingit liiki kaitsealaga. \"Kui te ra\u0308a\u0308kisite metsadest, kus inimese ka\u0308si u\u0308ldse ei puutu ja loodus toimetab omasoodu, siis selliseid metsi ehk rangelt kaitstavaid metsi on riigimetsas u\u0308le 25 protsenti juba. Loomulikult iga inimene tahab, et tema maja taga oleks rangelt kaitstav mets.\""}, {"text_idx": "#000034", "text": "Ohtu kogukonna esindaja Anu Aug sedastas, et kohalikud elanikud ning lageraie vastu allkirjad andnud inimesed tahavad, et Pihu metsa ei majandataks lageraiega, sest nad ei soovi ka\u0308ia metsas raielankide vahel. Samuti avaldas ta rahulolematust, et kohalikke inimesi ei teavitatud raadamisto\u0308o\u0308dest."}, {"text_idx": "#000038", "text": "Mo\u0303lemad jo\u0303udsid vastusele, et tegemist on riigi metsaga, mis omakorda to\u0303statas ku\u0308simuse, kes on riik."}, {"text_idx": "#000040", "text": "\"Kas teie arvates on vo\u0303imalik, et Pihu mets ja\u0308a\u0308b pu\u0308sima ja te ei tule siia ei mingit raiet ega hooldust tegema? Ja kuidas see on vo\u0303imalik?\" ku\u0308sis kohalik elanik. \"Selle ku\u0308simusega me vo\u0303taksime va\u0308ga suure vastutuse ja\u0308reltulevate po\u0303lvede eest. Kui me ta\u0308na majandame neid metsi, mis on istutatud ja hooldatud enne meid, siis meil on sama moodi vastutus rajada ja hooldada neid metsi, mis on mo\u0303eldud tulevikuks. Metsa kasvatamine on u\u0308ks ja\u0308rjepidev tegevus,\" selgitas Kusmin."}, {"text_idx": "#000041", "text": "\"Kuulge, a\u0308rge ra\u0308a\u0308kige nii pikalt niisuguseid asju!\" hu\u0308u\u0308dis vahele kohalik elanik. \"See mets siin on juba olemas, seda ei ole RMK istutanud,\" lisas Anu Aug."}, {"text_idx": "#000042", "text": "\"A\u0308rge ra\u0308a\u0308kige juurepessist ega millestki! U\u0308le Eesti on nii palju metsa. Siin on 35 hektarit u\u0308he u\u0308rgse ku\u0308la keskel, milline on pa\u0308randkultuuri objekt ta\u0308ielikult ise ja me palume, ku\u0308la palub, see va\u0308ike 35 hektarit arvestada sellest suurest maha ja ja\u0308tta see ku\u0308la keskuseks. See ja\u0308a\u0308b meie lastele pa\u0308randuseks, mitte teie ehitatud ku\u0308la, kogu Eesti, pa\u0308randuseks,\" jutustas kohalik proua."}, {"text_idx": "#000043", "text": "Kohalikud elanikud no\u0303udsid, et RMK u\u0308tleks, kuidas nemad saaksid hoida oma Ohtu ku\u0308la metsa."}, {"text_idx": "#000044", "text": "\"Pu\u0308u\u0308an siis veel kord lu\u0308hidalt vastata. See mets ei kao siit kuhugi. Me oleme need to\u0308o\u0308d kavandanud vo\u0303imalikult va\u0308ikeses mahus, vo\u0303imalikult arvestades selle kohapealset situatsiooni. Kindlasti on paremaid plaane, aga siis palun esitage need! Vo\u0303tame aja maha,\" selgitas Kusmin."}, {"text_idx": "#000045", "text": "\"Me selgitasime teile: seda Ohtu metsa ei puuduta!\" kostis ku\u0308laelanikult vastuseks."}, {"text_idx": "#000046", "text": "Elanikud no\u0303udsid vastust, kes, kuidas ja mille alusel on koostanud Pihu metsa majandamiskava. \"Me tahame konkreetselt teada, kes oli see hommikumaa tark, kes selle metsa siin tituleeris 60-aastaseks kuusikuks?\" ku\u0308sis Anu Aug."}, {"text_idx": "#000047", "text": "Kogu koosolek ja\u0308tkus tuliste ku\u0308simuste ja vastustega, kus muu hulgas toodi va\u0308lja, et RMK so\u0303itis raadamisto\u0308o\u0308de ka\u0308igus puruks kaks kuklase- ehk sipelgapesa; ku\u0308siti, mille alusel va\u0308idab RMK, et loodus no\u0303uab majandamist ja kas loodus teab, mis on majandamine."}, {"text_idx": "#000048", "text": "RMK selgitas, et metsa ei majandataks muidu, kui poleks tarvis puitu. Seda, et kuuklasepesad raadamisto\u0308o\u0308de ka\u0308igus kahjustada said, pidasid RMK inimesed to\u0308o\u0308o\u0303nnetuseks."}, {"text_idx": "#000049", "text": "\"Lo\u0303petame selle jutuajamise selles mo\u0303ttes a\u0308ra: ku\u0308la seisukoht, enamuse ku\u0308la seisukoht on see, et see Pihu metsatukk ja\u0308a\u0308b rekreatiivmetsaks. Punkt!\""}, {"text_idx": "#000050", "text": "\"Lo\u0303petame selle jutuajamise selles mo\u0303ttes a\u0308ra: ku\u0308la seisukoht, enamuse ku\u0308la seisukoht on see, et see Pihu metsatukk ja\u0308a\u0308b rekreatiivmetsaks. Punkt!\" sedastas kohalik elanik."}, {"text_idx": "#000051", "text": "Ku\u0308laelanikud pakuvad, et hooldataks vaid metsaradu ning seda vo\u0303ivad teha kohalikud elanikud. Lisaks to\u0303id kohalikud va\u0308lja, et metsas kasvab seen to\u0308mp to\u0303lvharik (clavaradelphus truncatus), mis on va\u0308a\u0308riselupaiga indikaator."}, {"text_idx": "#000052", "text": "RMK tegi ettepaneku, et kohalikud elanikud ka\u0308iksid va\u0308lja plaanid, kuidas kaardistada looduslikud haruldused ning ka\u0308ia va\u0308lja plaanid, kuidas seda metsa ja\u0308rjepideval kujul majandada."}, {"text_idx": "#000053", "text": "Ku\u0308laelanikud pakkusid, et RMK vo\u0303iks lageraiega oodata aasta. RMK ma\u0308rkis, et metsa majandamine ta\u0308hendab optimaalsete kuju ja suurusega lankide ning raievo\u0303tete leidmist. Kohalikud inimesed aga leiavad, et raiumine ei ole u\u0308ldse lahendamine."}, {"text_idx": "#000054", "text": "Vald, kelle esindaja oli kohal, nentis, et vallas on enam kui 12 000 inimest ning valla seisukoht on, et mets peab sa\u0308ilima, kuid tuleb jo\u0303uda kokkuleppele, kuidas seda majandada."}, {"text_idx": "#000055", "text": "Koosolekul viibinud ku\u0308laesindajad no\u0303udsid, et vald arvestaks petitsioonile allakirjutanute seisukohtadega. Vallaesindaja aga lisas, et praegune seadusandlus ei vo\u0303imalda ra\u0308a\u0308kida vastu RMK plaanidele ning kogukonna esindajad saavad o\u0308elda oma arvamuse, kuid vald ei saa pidurdada RMK tegevust."}, {"text_idx": "#000056", "text": "Pa\u0308rast pikka ja emotsionaalset vestlust pakkusid ku\u0308laelanikud va\u0308lja, et toimunud koosoleku kohta koostatakse protokoll, milles on ka erinevat osapoolte kokkulepe, et ja\u0308rgmise aasta 1. oktoobril ta\u0308htaeg, kus Ohtu kogukond esitab oma na\u0308gemuse ja metsa majandamiskava ning enne seda on peatatud ko\u0303ik RMK to\u0308o\u0308d. RMK vastas selle peale, et 1. oktoobri ta\u0308htaja tooksid nad 1. mai peale, kuna RMK planeerimine ka\u0308ib samuti aasta ette ehk siis lo\u0303ppevad 2021. aasta plaanide tegemine. Kuupa\u0308eva osas lo\u0303puks kokkuleppele ei jo\u0303utudki."}, {"text_idx": "#000060", "text": "Mati Sepp: Eesti metsakasvatus vajab restarti"}, {"text_idx": "#000064", "text": "Eesti pa\u0308a\u0308ses kliima isea\u0308rasuste tahtel po\u0303hjapoolkera kuumimast suvest"}, {"text_idx": "#000065", "text": "O\u0303husaaste to\u0303ttu sureb Eestis enneaegselt tuhat inimest aastas"}, {"text_idx": "#000072", "text": "Saaresurm jo\u0303udis Eestisse arvatust oluliselt varem"}, {"text_idx": "#000082", "text": "Puidu ahju ajamine pa\u0308a\u0308stab poliitikud, kuid mitte kliima"}, {"text_idx": "#000084", "text": "Analu\u0308u\u0308s: bioku\u0308tustest on kasu, kuniks mets pu\u0308sti ja\u0308a\u0308b"}, {"text_idx": "#000087", "text": "2. hoiatus inimkonnale: loodus kukub kokku, inimesel pole enam pikka pidu"}, {"text_idx": "#000092", "text": "Teadlane teab: miks Eesti suvi la\u0308heb aina ku\u0308lmemaks ja kas nii ja\u0308a\u0308bki?"}]